cyanic-selkie/wikianc huggingface dataset:
Kulestøt
Rotasjonsteknikken
I kulestøt prates det om separasjon mellom hoft og skulder, det vil si at rotasjonen fører hoften først mot kastretningen, mens overkroppen og skulderen henger noe tilbake. Dette vil stimulere til en serie av muskulære strekkreflekser fra hoften, via bukmusklene, bryst, skulder, til kastarmen og gjennom fingrene til kula. Vinkelen i utkastet, og fluktbana til kula er et resultat av løftet fra tobeinsfasen og reaksjonen fra stemmet (blokken) i kroppens venstre side. Ideell utkastevinkel ligger mellom 30º og 40º for elitekastere. Rotasjonskastere kaster normalt noe høyere enn de som bruker hinketeknikken.
Rekordene
Verdensrekorder og norske rekorder:
Verdens beste støtere - menn og kvinner
Listen følger antall menn over 22,50 meter. Topp-listen for menn har nær doblet seg med nye navn på 2000-tallet. Siste endring på topp-listen for kvinner er Vita Pavlysh fra 1998. Larisa Peleshenko er den som på 2000-tallet har vært nærmest topplisten her, med 21,46 meter i 2000.
Steinfjordtunnelen
Maksimum kjørehøyde i tunnelen er 4,20 meter.
One-Two-GO
Historie
Selskapets første flygning ble foretatt 3. desember 2003 mellom Bangkok og Chiang Mai. Selskapet opplevde sin første ulykke 16. september 2007 da One-Two-GO Airlines Flight 269 krasjet som følge av et mislykket landingsforsøk forårsaket av dårlige værforhold ved Phuket internasjonale lufthavn i sørlige Thailand. Minst 87 mennesker ble drept mens 43 overlevde.
Flåte
One-Two-GO Airlines' flåte består av følgende fly (september 2007):
Eksterne lenker
ワン・トゥー・ゴー航空
Annullering
Annullering er å tilbakedra eller erklære noe ugyldig. Et annullert ekteskap er et ekteskap hvor vielsen ikke er gjort med lovlig vigselsmann, eller er forbudt med lov, som å ekte noen som er i et ekteskap. Et annullert poeng i sport, er et poeng som ble gitt laget eller personen, men senere ble tilbakedratt på grunn av oppdaget juks eller regelbrudd.
Hatteland Technology
Hatteland Technology (til april 2019: Hatteland Display) er en produksjonsbedrift, tidligere lokalisert i Åmsosen i Vindafjord, nå på det nye industrifeltet Eikeskog sør for Aksdal, som produserer monitorer for blant annet navigasjon, automasjon, posisjonering og overvåking. Hatteland Technology levererer løsninger til systemintegratorer over hele verden, og har bygget opp sitt virke innenfor den maritime næring.
Huangpu (elv)
Huangpu (kinesisk: 黄浦江, pinyin: Huángpŭjiāng) er en 97 km lang elv i Kina som renner gjennom Shanghai. Den renner så ut i ytterkant av den brede elvemunning/bukt der Chang Jiang (Yangtsekiang) munner ut i Østkinahavet.
Hatteland Technology
Historie
Hatteland Technologys historie går tilbake til 1989, med etableringen av Jakob Hatteland Instrument innen Hatteland-gruppen. Selskapet jobbet tidlig sammen med store systemintegratorer som for eksempel Kongsberg Maritime med utvikling av robuste monitorer for bruk i belastende miljø. Selskapet har hatt typegodkjente produkter siden 1995, da det første produktet passerte EN60945-testen. I 1998 introduserte selskapet for første gang «nattsyn» med lysdimmer på sine monitorer. I år 2000 ble selskapsnavnet endret til Jakob Hatteland Display.
I 2001 var selskapet det første til å tilby IMO ARPA-tilpasset display i 23,1" størrelse. I 2002 åpnet selskapet salgskontor i Tyskland. Litt etter litt hadde selskapet begynt å produsere datamaskiner og i 2005 ble datamaskinproduksjonen offisielt etablert. Samme år hadde selskapet åpning av nytt produksjonsanlegg i Nedre Vats. I 2004 ble det åpnet salgskontor i USA. I 2005 kom displayserien til yacht og fritidsbåtmarkedet, Series 2. I 2006 ble salgskontor i Frankrike åpnet, samt åpning av produksjonanlegg nr 2 i Nedre Vats for Optical Bonding. I 2007 ble selskapsnavnet endret til Hatteland Display. Selskapet ble samme år solgt ut av Hatteland-gruppen og kjøpt av Herkules Capital. I 2009 lanserte selskapet verdens første 23" display med LED Backlight.
Huangpu (elv)
Huangpu er ca. 400 meter bred og ni meter dyp ved Shanghai og nordover mot utløpet. Shanghai får det meste av sitt drikkevann fra elven. Den deler byen i to områder: Pudong og Puxi.
Den brede gaten og promenaden The Bund i Shanghai ligger langs Huangpus venstre bredd.
Tidligere fulgte hovedelven løpet til Suzhouelven og så ned til havet langs det som er det nedre løp av Huangpu, skjønt dette løpet fant i nord et annet løp til Østkinahavet enn i dag. Sedimentering fra Chang Jiang tvang vannmassene inn i en nyere og mer vestlig kurs i nord. Dessuten var det som nå er Huangpus øvre løp (fra dagens Bund og sønnenfor) bare en sideelv til hovedløpet.
Også byen Jiaxing ligger langs Huangpu.
Setså
Setså (pitesamisk: Sässo, lulesamisk: Sæsso) er en grend og en grunnkrets i delområdet Nedre Saltdal i Saltdal kommune i Salten i Nordland. Kretsen befinner seg nord for Rognan og Saksenvik og Langset, på østsiden av Saltdalsfjorden.
E6 går gjennom grunnkretsen, deriblant gjennom Setsåhøgda tunnel. Også Nordlandsbanen passerer gjennom stedet.
Kvernbergene på Setså representerer rester etter stor aktivitet i tidlige tider. Det er tilsammen avdekket rundt 60 forskjellige kvernsteinsbrudd på Setså og i dalen opp fra Saksenvik noe lengre inn i Saltdalsfjorden. I terrenget utgjør disse markante formasjoner. Kvernsteinsbruddet på Setså er nevnt i Aslak Bolts jordebok og en vet at kirken hadde eiendomsinteresser, noe som betyr at virksomheten hadde betydelig størrelse. Kvernstein fra Saltdal i middelalderen er funnet mange steder rundt om i landet, blant annet i Oslo. Fra Oslo har en funnet flere kvernsteiner produsert i Saltdal enn fra kvernsteinsbruddene i Hyllestad, et annet svært viktig kvernsteinbrudd i Norge.
Fylkesvei 2770
Fylkesvei 2770  går mellom Jordbru og Hedenstad kirke i Kongsberg kommune. Veien er 2,4 km lang.
Frem til 2019 hadde veien betegnelsen fylkesvei 86.
Skalandtunnelen
Skalandtunnelen er en 1 894 meter lang tunnel i Berg kommune i Troms. Den er går gjennom Stormoa (Senjas nest høyeste fjell) og er en del av fylkesvei 862.
Maksimal kjørehøyde i tunnelen er 4,30 meter.
Louder Than Live
Louder Than Live fra 1992 er den første musikkvideoen av to som ble gitt ut av Soundgarden. På videoen får man se fem sanger blir spilt live og to andre i studioet. Det var også lagd en CD-version som kostet mindre, men har en ekstra sang i den.
Louder Than Live video
Konsertopptak:
Studioklipp:
Eryphanis
Eryphanis er en slekt av sommerfugler som hører til gruppen uglesommerfugler (Brassolini) som trolig bør regnes til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.
IOGT-NTO
IOGT-NTO er en del av IOGT-NTO-bevegelsen og IOGT International.
IOGT sto opprinnelig for Independent Order of Good Templars, men har senere blitt en internasjonal organisasjon, samt avskaffet ordenssystemet, slik at navnet har blitt endret til l International Organisation of Good Templars. NTO står for Nationaltemplarorden. Etter sammenslåingen har ikke forkortelsene blitt benyttet.
Eryphanis
Levevis
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på gress og palmer. De voksne sommerfuglene blir tiltrukket til gjærende frukt.
IOGT-NTO
IOGT-NTO gir ut magasinet Accent.
Virksomhet
IOGT-NTO har tre virksomhetsområder:
Deres alkohol- og narkotikapolitiske arbeid går ut på å minske det totale alkoholkonsumet i samfunnet, i tillegg til å gjøre samfunnet fritt for narkotika. Dette arbeidet retter seg i stor grad mot politikere.
Institusjonsdrift
IOGT-NTO driver to folkehøgskoler: Wendelsberg i Mölnlycke og Tollare i Nacka. De driver også et behandlingshjem, Dagöholm, som er en del av IOGT-NTOs sosiale arbeid. Organisasjonen har også en rekke eiendommer og lokaler: alt fra de minste samlingslokaler til store kurssteder.
Ye Must Be Born Again
«Ye Must Be Born Again» er en amerikansk salme. Teksten ble skrevet av William True Sleeper i 1877. Melodien ble skrevet av George C. Stebbins, mens han hjalp Dr. George Pentecost med evangeliske møter i Worcester, Massachusetts.
Stebbins skrev i Memoirs and Reminiscences: ''«Under disse møtene var ett av temaene som det ble talt om «Gjenfødelse». Da han presenterte sannheten og forsterket den ved å referere til ulike avsnitt i Skriften, siterte Dr. Pentecost Vårherres ord til Nikodemus: «Sannelig, sannelig, sier jeg deg, du må bli født på ny». Det falt meg inn at ved å ta linjen «Verily, verily, I say unto thee» fra tredje vers og føye det til linjen «Ye must be born again» og ved å overføre ordet «I» fra midten av første linje til begynnelsen, slik at det lyder «I verily, verily say unto thee. Ye must be born again»», ville disse avsnittene falle inn i en rytmisk form. Og om bruken av noen gjentakelser kunne bli tilgjengelig for en musikalsk setting og også for et refreng til hymnen, hvis noen passende vers kunne bli funnet... Jeg talte til Rev. Sleeper, én av pastorene i byen som noen ganger skrev hymner, om mitt inntrykk og spurte ham om han kunne skrive noen vers om temaet for meg. Han handlet med en gang etter min idé og kom kort etter til meg med hymnen.... Før møtene var avsluttet hadde en musikalsk setting blitt gjort».''
Norsk versjon
Den norske tittelen er «Du må fødes på ny».
Tor A. Woldseth
Tor Arnold Woldseth (født 30. august 1952) er en norsk lokalpolitiker for Norgesdemokratene. Tidligere representerte han Fremskrittspartiet (FrP). Han har vært medlem av Bergen bystyre siden 1995, og fra 2011 til 2015 varaordfører i Bergen kommune, leder for bystyrets kultur- og næringskomite og gruppeleder for FrPs bystyregruppe.
Han har tidligere vært kommunalråd og leder for bystyrets komité for oppvekst (2007–2009 og 2010–2011), nestleder 2001–2007. Fra 2003 til 2007 var han også leder for Ligningsnemden, samt at han var varaordfører fra 2011 til 2015. Han har vært styremedlem i Bergen Kommunale Pensjonskasse siden 1999.
Han er sønn av Egil Arnold Woldseth (1924–2017) og Dagny Woldseth (1923–2014).
Woldseth ble ekskludert fra Fremskrittspartiet 8. september 2020 sammen med to andre tidligere partirepresentanter i Bergen bystyre på grunn av uoverensstemmelser omkring organisatoriske vedtak. Derved ble Marte Monstad FrPs eneste gjenværende bystyremedlem.
Hardangerviddatunnelen
Hardangerviddatunnelen1 er en foreslått veitunnel som vil føre Rv7 under Hardangervidda. Eksisterende Rv7 over Hardangervidda mellom Haugastøl i Hol og Sysendammen i Eidfjord er 41 km og ligger meget åpent til over vidda opp mot 1250 moh. Denne er svært værutsatt med hyppige perioder med kolonnekjøring eller stengning om vinteren. En ny vei er antatt å innkorte kjøretiden med 20-25 minutter, unngå kolonnekjøring og stengning, samt lette forholdene for villreinens vandringer på Vidda.
En aksjonsgruppe i Hardanger og Hallingdal har lansert planene om å legge om Rv7 over Hardangervidda. Den foreslåtte veitraseen på ca 30 km går vestover fra Haugastøl langs Nygardsvatnet, gjennom en 15 km lang tunnel til Sysendammen i Eidfjord. Den vil i sin helhet ligge under 1000 moh., hvilket er 250 m lavere enn dagens vei. Kostnaden er beregnet til 1,9 mrd kroner og realisering er tenkt i 2020-25. Sammen med Hardangerbrua vil tunnel under Hardangervidda gi innkortet kjøretid og sterkt bedret regularitet mellom det sentrale Østlandet på den ene siden og Hardanger og Bergenområdet på den andre siden av vidda.
1Navnet på tunnelen er ikke angitt.
Martin Lund
Martin Lund er navnet til flere personer:
Sutter gasskraftverk
Sutter gasskraftverk (engelsk: Sutter Energy Center) er et varmekraftverk i Yuba City i California, USA. Anlegget har en installert produksjonskapasitet på 578 MW, med kogenerasjons-gassturbiner. Operatør er energiselskapet Calpine Corp.
South Point gasskraftverk
South Point gasskraftverk er et varmekraftverk i Mohave Valley i Arizona, USA. Anlegget har en installert produksjonskapasitet på 530 MW, med kogenerasjons-gassturbiner. Operatør er energiselskapet Calpine Corp.
Kraftverket stod ferdig utbygd i 2001. Brenselkilden er naturgass.
Riksvei 518
Riksvei 518 (Rv518) var en vei som gikk mellom Nygård og Haugesund lufthavn, Karmøy i Karmøy kommune. Veiens lengde var 3,5 km. 2013 ble veien del av europavei 134.
Sankt Michel
Om byen
Kommunen er nesten utelukkende finsktalende (bare 0,2 % har svensk som sitt morsmål).
Sentrum av S:t Michel ligger på en lav høyde, omkring 500 meter fra innsjøen Saimen. Det er flere små innsjøer i og rundt byen. Innsjøene av de østlige deler av byen hører til elven Vuoksen. I vest når byen Puulasjøen som hører til Kymmene älv. Byen er bygget rundt en stor markedsplass, der markedene avholdes to ganger i uken.
Observasjonstårnet på Naisvuorihøyden er tilgjengelig for allmennheten mot en liten avgift. Høyden ligger nord for sentrum, og tårnet ble bygget som en del av et kommunikasjons- og observasjonsnettverk under krigen.
S:t Michel har tre høyskoler: Helsingfors handelshögskola, S:t Michel Business Campus (engelsk undervisning), Helsingfors universitet, Ruralia institut og S:t Michels yrkeshögskola (finsk og engelsk undervisning). Byens konsert- og kongresshus Mikaeli er en severdighet som ligger ved tjernet Pankalampi. Det ble bygget 1988 i anledning S:t Michels 150-årsjubileum som by. Konserthuset er det viktigste møtestedet for S:t Michels årlige internasjonale musikkfestival, som tiltrekker musikere og publikum fra hele Europa.
S:t Michel har egen flyplass (kun innenlands) og jernbanestasjon. Byen er også et kjent feriested med et populært natteliv med mange barer, puber og nattklubber. De mest populære er Kharma, Vaakuna, Roller-Zic Zac og Amarillo.
Den store klokkes tempel
Den store klokkes tempel (forenklet kinesisk: 大钟寺, tradisjonell kinesisk: 大鐘寺, pinyin: Dazhong si), som opprinnelig het Juesheng-tempelet (觉生寺 / 覺生寺, Juesheng si, er et buddhistisk tempel ved gaten Beisanhuan Xilu i Beijings bydistrikt Haidian.
Sankt Michel
Historie
S:t Michel blir først nevnt i dokumenter fra 1323, hvor Nöteborgstraktaten førte til at kontrollen av kirkesognet Savilahti ble overført fra Novgorod til Sverige. Byens moderne navn etter erkeengelen Mikael, stammer senest fra begynnelsen fra det 16. århundre. Den 23. januar 1597 ble over 200 opprørere drept i Kenkävero prestegård i S:t Michel.
Den store klokkes tempel
Historie
Tempelet ble bygd i 1733 i Yongzheng-keiserens tid i Qing-dynastiet. Tempelets navn har sammenheng med den store Yongle-klokken som stammer fra Yongle-keiserens tid (1403–1424). Den veier 46,5 tonn, er 6,75 m høy og har en omkrets på 3,3 m. Opprinnelig var klokken oppkalt etter Avatamsaka-sutraen (kinesisk: Huayan jing – «Huayan-klokken»), som er inngytt på klokken
Sankt Michel
Historie
I Gustav IIIs krig mot Russland mellom 1788 og 1790 forsvarte svenske (for det meste finske) styrker området mot en overlegen russisk styrke i slaget ved Porrassalmi-stredet, noen få kilometer sør S:t Michel. Stedet ble gitt byrettigheter i 1838. Provinsadministrasjonen i Kymmenegårds län, som var blitt opprettet 1831, ble flyttet fra Heinola til S:t Michel i 1843. Länet ble samtidig omdøpt til S:t Michels län.
Under den finske borgerkrigen ble de hvites hovedkvarter opprettet på Seurahuone Hotel i S:t Michel. Byen ligger i et konservativt jordbruksområde og var en høyborg for de hvite. Men elementer av den russiske hærs garnison i området støttet de røde. Et stort slag ble kjempet rundt jernbanestasjonen på Mäntyharju, omkring 20 km sør for S:t Michel, hvor de hvite blokkerte de rødes fremstøt nordover fra Kouvola.
Den store klokkes tempel
Historie
Juesheng-tempelet ble i 1996 oppført på listen over kulturminner i Folkerepublikken Kina.
Tempelet har siden 1985 huset et klokkemuseum (Guzhong bowuguan; engelsk Ancient Bell Museum).
Sankt Michel
Historie
Under vinterkrigen og fortsettelseskrigen hadde Finlands forsvarssjef og krigshelt, feltmarskalk Carl Gustaf Mannerheim, sitt hovedkvarter på en videregående skole i S:t Michel. Fordi hovedkvarteret lå i byen, ble S:t Michel utsatt for flere sovjetiske bombeangrep. Men skadene var ikke mer alvorlig enn at de ble raskt reparert. Bombingen muliggjorde en nyutvikling av byen, og dette er hovedgrunnen til byens moderne utseende.
Krigstidens S:t Michel er i hovedsak knyttet til marskalk Mannerheim, Finlands forsvarssjef og senere Finlands president. Hans personlige jernbanevogn, som han brukte som en kommandopost under krigen, er parkert på jernbanestasjonen i S:t Michel. Det er mulig å se innsiden av vognen gjennom vinduene. Men adgang til vognen er begrenset til én dag i året, på Mannerheims fødselsdag den 4. juni. Jernbanevognen var åstedet for Mannerheims berømte møte med Hitler i nærheten av Immola i 1942. Fotografier av dette møtet er utstilt i vognen. Mannerheim var en vanlig gjest på Mikkelin Klubi, der hans favorittdrikk var schnapps.
Ved en provinsreform i 1997 ble S:t Michel hovedstad i det nye Östra Finlands län. I 2001 og 2007 ble forstadskommunene S:t Michel landkommune, Anttola og Haukivuori innlemmet i S:t Michel.
Klagenemnda for behandling i utlandet og Preimplantasjonsdiagnostikknemnda
Klagenemnda for behandling i utlandet og Preimplantasjonsdiagnostikknemnda var to norske nemnder som sammen utgjorde et forvaltningsorgan etablert 1. januar 1999 som Dispensasjons- og klagenemnda for behandling i utlandet. Forvaltningsorganet var underlagt Helse- og omsorgsdepartementet.
De to nemndene hadde ulikt rettslig grunnlag og ansvarsområde. Klagenemnda for behandling i utlandet var hjemlet i pasientrettighetsloven og avgjorde klager over vedtak fattet av de regionale helseforetakene om avslag på søknad om dekning av utgifter til helsebehandling i utlandet. Preimplantasjonsdiagnostikknemnda var hjemlet i bioteknologiloven og avgjorde søknader om preimplantasjonsdiagnostikk for å utelukke alvorlig, arvelig sykdom samt søknader om preimplantasjonsdiagnostikk i kombinasjon med vevstyping med sikte på at et kommende barn kan bli donor for alvorlig syke søsken.
Klagenemnda for behandling i utlandet bestod av fem medlemmer med kompetanse innen medisin og jus. Preimplantasjonsdiagnostikknemnda bestod av åtte medlemmer med kompetanse innen medisinsk genetikk, genetisk veiledning, pediatri, assistert befruktning, gynekologi, transplantasjon, jus og etikk, samt to legmedlemmer.
Motorvision
Motorvision er rockgruppen Soundgardens andre musikkvideo, utgitt i 1992.
Blue Spruce gasskraftverk
Blue Spruce gasskraftverk er et varmekraftverk i Aurora i Colorado, USA. Anlegget har en installert produksjonskapasitet på 310 MW, med 7 gassturbiner. Operatør er energiselskapet Calpine Corp.
Kraftverket stod ferdig utbygd i 2003. Brenselkilden er naturgass.
Vail
Vail er et vintersportssted i Eagle County i Colorado, og det største vintersportsstedet i USA. VM i alpint ble arrangert her i 1989 og 1999.
Vattenfall Cyclassics 2011
Vattenfall Cyclassics 2011 var den 16. utgaven av UCI WorldTour-rittet Vattenfall Cyclassics. Rittet ble arrangert 21. august, og ble vunnet av norske Edvald Boasson Hagen som kjørte for Team Sky. Han vant rittet for første gang, etter å ha tatt en andreplass i utgaven året før. Rittet gikk over 216,5 km og endte med en spurt i en gruppe på rundt 30 ryttere.
I tillegg til de 18 ProTeam deltok Team NetApp, CCC Polsat-Polkowice og Skil-Shimano
Lewis Tappan
Lewis Tappan (født 1788, død 1873) var en abolisjonist fra New York som arbeidet for å frigjøre slavene på «La Amistad». Han ble kontaktet av abolisjonister fra Connecticut kort tid etter at «La Amistad» ankom til havn. Han fokuserte i hovedsak på de afrikanerne som ble holdt ombord. Han fikk sikret at de fikk høyt kvalifiserte advokater som førte til at de ble satt fri etter at deres sak ble tatt helt opp til De forente staters høyesterett. Sammen med sin bror Arthur klarte Tappan ikke bare å skaffe rettshjelp og frihet for afrikanerne, men han klarte også å øke offentlig støtte og pengestøtte. Han organiserte også reisen hjem igjen til Afrika for de medlemmene av gruppen som overlevde.
Bakgrunn
Lewis Tappan var bror av Senator Benjamin Tappan og abolisjonist Arthur Tappan. Hans foreldre var strikte kalvinister. Når Lewis var gammel nok til å arbeide måtte han hjelpe sin far i hans butikk. Familien Tapapns var en middelklassefamilie.
På hans 16. fødselsdag gikk Lewis sammen med sin bror Arthur inn i silkehandelen. Han skaffet seg en formue. Han utvidet sin næringsvirksomhet til flere felter og til slitt startet han The Mercantile agency i 1841 i New York City. The Mercantile agency var forgjengeren til Dun & Bradstreet (D&B) og moderne kredittrapporteringstjenester.
Etter at Lewis ble overbevist av Arthur at han burde lese biografien om William Wilberforce som ledet arbeidet med abolisjonisme i Storbritannia startet han sitt arbeid for abolisjonisme også i USA. Han er velkjent for sitt arbeid for å sette fri afrikanerne på det spanske skipet «La Amistad».
Zambezi
Zambezi er Afrikas fjerde lengste elv og går fra vest mot øst i det sørlige Afrika.
23. august
23. august er den 235. dagen i året, 236. i skuddår. Det er 130 dager igjen av året. Dagen er den siste av hundedagene, og man mente at om det kom regn på denne dagen, ville det regne i fire uker. Dagen kalles også Zakæus på gamle primstaver, etter fortellingen om Sakkeus i Lukas kapitel 19.
Zambezi
Kildene ligger i Zambia ved grensen til Den demokratiske republikken Kongo og Angola. Elven strekker seg over i alt 2574 km. På veien mot havet drenerer en rekke andre store elvesystemer til Zambezi, blant annet Luangwafloden og Kafuefloden.
23. august
Navnedag
Signe, Signy.
Zambezi
Det mest iøynefallende naturfenomenet ved Zambezi er verdens bredeste fossefall Victoriafallene, som ligger ved grensebyen Livingstone mellom Zambia og Zimbabwe.
23. august
Fødsler
Se flere som er født 23. august i Kategori:Fødsler 23. august.
Zambezi
Elven flyter igjennom landene Zambia, Angola og Mosambik, hvor den munner ut i et 880 km² stort delta i Det indiske hav. Zambezielven danner også grensen mellom Zambia og Zimbabwe, samt Zambia og Namibia.
Store demninger skaffer energi til vannkraftverkene Kariba og Cahora Bassa, som leverer elektrisitet til Sør-Afrika.
Huangpu (Guangzhou)
Huangpu (kinesisk: 黄埔区; pinyin: Huángpù Qū, også transkribert som Whampoa eller Wong Bou) er et bydistrikt i den subprovinsielle by Guangzhou i provinsen Guangdong i Folkerepublikken Kina. Antallet med fast bosettingstillatelse i distriktet var i 2006 på 193.641.
Den er oppkalt etter en historisk viktig øy i Perleflodens midte. Der vokste det opp en selvstendig by, tett på storbyen Guangzhou, som var bare ca. 14 km mot nordvest. Nå er den en bydel i Guangzhou.
Huangpu er idag Guangzhous ytre havn. Havnen har siden 1952 vært i stand til å betjene store havgående skip. Huangpu er også en viktig industriby, mange industribedrifter vokser opp her og det arrangeres messer i området. Whampoa-dokken eies av det Hongkong-baserte selskapet Hutchison Whampoa, et enormt konglomerat som blant annet eier mobiltelefoniselskapet 3 (Hi3G).
Historie
Whampoatraktaten, en av de ulikeverdige traktater som Keiserkina ble påsvunget, ble understegnet her i 1844. Det var på Changzhouøya i Huangpu at Kuomintang-partiet under Chiang Kai-sheks lederskap i 1924 opprettet sitt viktige militærakademi (se militærakademiet i Whampoa). Flere av dets offiserer, blant annet Zhou Enlai, ble senere leder innen Det kinesiske kommunistparti.
Den afghansk-sovjetiske krig
28. april 1978 gjennomførte det marxistiske Afghanistans folkedemokratiske parti et blodig statskupp der de tok over makten i landet, og Den demokratiske republikken Afghanistan ble erklært. Den nye regjeringen gjennomførte jordreformer, innførte forbud mot tvangsekteskap og byttet ut religiøse lover med sekulære og marxistiske. De byttet også ut Afghanistans tradisjonelle flagg med et sovjet-inspirert, rødt flagg, og undertrykte aktivt den religiøse ledelsen i landet. Reformene møtte stor motstand fra store deler av befolkningen, som oppfattet det nye regimet som anti-islamsk.
En raskt voksende sovjetisk innflytelse, politisk undertrykkelse og sterk motstand mot reformene, førte til et omfattende opprør i landet mot det marxistiske styret ledet av Noor Mohammed Taraki. I 1979 arresterte, utviste og henrettet regjeringen mange mujahedin, såkalte «hellige muslimske krigere». I løpet av 1978 og 1979 henrettet regimet mellom 10,000 og 27,000 mennesker, hovedsakelig i det beryktede Pul-e-Tsjarki fengsel i Kabul. Amerikanske CIA og Pakistans ISI støttet opprørsstyrkene finansielt på grunn av deres motstand mot den kommunistiske regjeringen. USA ønsket også å fremprovosere en sovjetisk intervensjon, da president Jimmy Carters rådgiver Zbiegnew Brzezinski ønsket å gi Sovjetunionen «sin vietnamkrig». Taraki ble drept den 14. oktober 1979, og ble erstattet med statsminister Hafizullah Amin i en maktkamp. Amin intensiverte reformene og den politiske undertrykkelsen, noe som bidro til sterkere motstand.
Etter et omfattende opprør i den afghanske byen Herat i mars 1979, oppfordret den afghanske regjeringen Sovjetunionen til å sende styrker til landet for å slå ned opprøret, og flere forespørsler om sovjetisk intervensjon kom i de følgende månedene, men Leonid Brezjnev avviste i utgangspunktet å sende styrker til Afghanistan, i frykt om at dette bare ville forverre den folkelige motstanden mot regjeringen. Den sovjetiske ledelsen oppfordret også Taraki og Amin til å moderere reformene for å vinne mer folkelig støtte. Den 24. desember 1979 igangsatte KGB Operasjon Storm-333, hvor Amin ble skutt i presidentpalasset. Babrak Karmal ble innsatt som president, og sovjetiske styrker ble utplassert i Afghanistan for å slå ned den islamistiske motstanden.
Sovjetunionen og Karmal-regjeringen førte en brutal krig mot ulike muslimske og etniske opprørsgrupper. Sovjetiske og afghanske regjeringsstyrker bombet landsbyer for å ødelegge mujahedin. Under krigen flyktet rundt 5 millioner mennesker – rundt en fjerdedel av befolkninga – fra landet, hovedsakelig til Pakistan og Iran. Rundt 2 millioner ble også internt fordrevne, da kamper og bombing av afghanske landsbyer tvang befolkninga til å flykte inn til byene. USA og Pakistan økte støtten til mujahedin etter den sovjetiske invasjonen. Saudi-Arabia støttet også gruppene finansielt på grunn av gruppenes muslimske tilhørighet mot den ateistiske Sovjetunionen.
Organisasjonen Maktab al-Khadamat (MAK) ledet av den rike saudiaraberen Osama bin Laden og palestineren Abdul Azzam, førte penger, våpen og muslimske krigere inn i landet med assistanse fra regjeringene i USA, Pakistan og Saudi-Arabia. I 1988 brøt bin Laden, sammen med sine mer militante medlemmer, kontakten med MAK og grunnla al-Qaida for å utvide motstanden mot Sovjet til hele verden. I ettertid har det fra de afghanske mujahedin blitt hevdet at de arabiske frivillige, Osama bin Laden inkludert, kom i veien under striden mot Sovjet, og at disse var langt dårligere trente soldater enn de lokale krigerne..
I 1986 ble president Babrak Karmal erstattet med Mohammed Najibullah, etter press fra Mikhail Gorbatsjov. Karmal var blitt upopulær fordi han ble oppfattet som en marionett for Sovjetunionen. Najibullah hadde tidligere ledet den afghanske sikkerhetstjenesten KHAD. Najibullah ville at islam skulle få større betydning i afghansk politikk. I 1987 ble det vedtatt en ny grunnlov, som den første siden revolusjonen i 1978. Grunnloven inneholdt mange av de samme elementene som den grunnloven som ble vedtatt under Mohammed Daoud Khan i 1976. Det offisielle navnet på republikken ble endret tilbake til Republikken Afghanistan. Grunnloven innførte et flerpartisystem, og valg ble avholdt året etterpå, noe som i praksis fikk liten betydning siden mujahedin boikottet valget.
Sovjetunionen begynte uttrekningen fra Afghanistan i 1987, og de siste styrkene forlot landet i februar 1989, men Sovjetunionen fortsatte å støtte Najibullah-regjeringen militært og økonomisk.
Senere stridigheter
Mujahedins seiersdag (28. april) var nasjonaldag i Den islamske staten Afghanistan (1992–1996).
Södra Karelen
Södra Karelen (finsk: Etelä-Karjala) er et av Finlands 19 landskap. Administrasjonssetet i landskapet er Villmanstrand. Södra Karelen grenser til landskapene Kymmenedalen, Södra Savolax og Norra Karelen. Mot sørøst grenser det til tidligere finske områder som var en del av Viborgs län, og som nå er delt mellom distriktet Vyborg rajon i det russiske Leningrad oblast og Ladoga-karelske områder i russisk Karelia.
Kommuner og regioner
Södra Karelen består av ti kommuner, hvorav to bykommuner. I de siste årene har følgende kommunesammenslåinger funnet sted. Den 1. januar 2009 ble Joutseno slått sammen med Villmanstrand, og den 1. januar 2010 ble Ylämaa slått sammen med Villmanstrand.
Kommunene i landskapet utgjør to økonomiske regioner. Nedenstående oversikt viser hvordan kommunene fordeler seg på de to økonomiske regionene. Byene er oppført med fet skrift.
Thomas Arundel
Thomas Arundel (født 1353 sannsynligvis i Etchingham i Sussex i England, død 19. februar 1414) var erkebiskop av Canterbury og rikskansler i England. Han var også en av lollardenes sterkeste motstandere.
Bakgrunn
Han var en yngre sønn av Richard Fitzalan, 10. jarl av Arundel, og hadde dermed ikke arverett til tittelen.
Begynnende karriere
Hans tidlige karriere ble begunstiget ved farens store innflytelse. Etter farens død i januar 1376 kom han mer og mer under sin bror Richards innflytelse.
Han ble på et tidspunkt før 1386 utnevnt til biskop av Ely.
Broren Richard var en markant kririker av kong Richard II. Han var en av de såkalte Lords Appellant som i 1386 ville vinne utvidede rettigheter fra kongen til fordel for parlamentet. I løpet av de påfølgende uroligheter tapte den tidligere Lord Chancellor (rikskansler) Michael de la Pole, 1. Earl of Suffolk, sitt embete til biskopen av WEly, det vil si til Thomas Arundel. Hans første embedstid skulle vare tre år. Han var da en formidler mellom konge og parlament. Han var rikskansler fem ganger; han fant gang på gang i kongelig unåde, men ble gjeninnsatt.
Erkebiskop av York, så av Canterbury
I 1388 ble han så erkebiskop av York, og i 1396 av Canterbury.
Kort tid etter utnevnelsen som erkebiskop av Canterbury falt han i unåde hos kong Richard II, og dro i eksil. Bak dette lå et politisk spill som også hadde trukket inn paven, som utnevnte Thomas Arundel til en bispestol i Skottland. Men ditt ville han ikke.
Roger Walden ble utnevnt til ny erkebiskop. Thomas Arundel reiste til Roma for å fremlegge sin sak direkte for paven. Dette gikk såvidst godt han han raskt etter kunne legge ut på hjemreisen. Fra Roma reiste han via Firenzw, Köln og Utrecht til Paris. Der traff han Henry Bolingbroke, og sammen dro de i juli 1399 til England. Han formidlet mellom Richard II og Henry Bolingbroke og var i perioden 23. august 1399 til 3. september 1399 atter rikskansler. Den Posten som erkebiskop av Canterbury fikk han tilbake.
I 1399 var han altså tatt i nåde igjen av Henrik IV. Ettersom Waldens utnevnelse aldri ble bekreftet av paven, regnes Arundel for å ha vært erkebiskop kontinuerlig fra 1397 til sin død.
Kamp mot lollardene
I 1382 fordømte synoder i London og Oxford John Wyclifs skrifter som kjetterske. Men grep imidlertid ikke inn mot Wyclif personlig, som til slutt døde en naturlig død.
Død
Erkebiskopen døde av slag i februar 1414. Han ble begravet i katedralen i Canterbury. Både grav og gravkapell ble ødelagt i 1540 av den anglikanske erkebiskop Thomas Cranmer.
God Only Knows
«God Only Knows» er en sang med The Beach Boys, skrevet av Brian Wilson og Tony Asher i januar 1966. Sangen ble utgitt som B-siden av singelen «Wouldn't It Be Nice» i USA, og som A-side i Storbritannia i juli 1966. Sangen er spor nummer åtte på albumet Pet Sounds og har Carl Wilson på hovedvokal.
Sangen var en av de første rockesangene som hadde Gud i tittelen. Innspillingen av sangen var banebrytende med tanke på kompleksiteten i både det musikalske og vokale arrangementet og det produksjonsmessige. Det benyttes også flere uvanlige instrumenter til pop/rock å være, blant annet valthorn, trekkspill, cello og klarinett.
Singelen kom på 2.-plass på UK Singles Chart i Storbritannia, mens den i USA kom på 8.-plass som B-siden til «Wouldn't It Be Nice».
Bakgrunn
Brian Wilson har fortalt at melodien er inspirert av en John Sebastian-sang han hadde hørt. Dessuten ligner åpningstemaet på valthorn en del på Akt 2 Scene 2, «Hagen-temaet» i Richard Wagners Götterdämmerung, som også spilles på valthorn.
Wilson beskriver Tony Ashers tekst som om «en blir blind, men dermed kan oppdage andre ting, som forsterkes. Når man lukker øynene kan man se steder eller ting som har skjedd». Asher følte at han skrev teksten til en hitlåt fra første stund, men har senere fortalt at han «var mest bekymret for at den nydelige musikken skulle få en tekst som ikke var like nydelig».
Carl Wilson ble valgt til å synge hovedvokalen på sangen, etter at Brian Wilson først hadde ferdiggjort sangen med sin egen hovedvokal. Instrumentsporet ble spilt inn 10. mars 1966 i Western Studios i Hollywood med Chuck Britz som lydtekniker og Brian Wilson som produsent. Innspilling nummer 20 ble mastertapen.
Vokalsporene ble innspilt i løpet av mars og april i Columbia Studios med Ralph Balantin som lydtekniker og Brian Wilson som produsent. Det ble bare benyttet tre stemmer på sangen, med Carl Wilson på hovedvokal og med Brian Wilson og Bruce Johnston som harmonivokalister. I likhet med en rekke andre produksjoner fra Brian Wilson, ble hovedvokalsporet dobbelt overdubbet for å gjøre stemmen fyldigere. Høydepunkter fra innspillingen og alternative versjoner av sangen, blant annet full versjon med Brian Wilson som hovedvokalist, finnes på samleboksen The Pet Sounds Sessions.
Khajpudyrbukta
Khajpudyrbukta eller Khajpudyrskajabukta (russisk: Хайпудырская губа) er ei bukt i Nenetsia i Russland. Den ligger i Petsjorahavet, mellom kysten av Jugorskijhalvøya i øst og lavlandet og myrområdene sør for Dolgijøya i vest.
God Only Knows
Mottagelse og ettermæle
Sangen ble meget godt mottatt av både kritikere og publikum og har siden utgivelsen vært en av The Beach Boys mest kjente og spilte sanger. Flere andre artister har nevnt sangen som en av sine absolutte favoritter, blant andre Paul McCartney som har nevnt Pet Sounds som sitt favorittalbum og «God Only Knows» som sin favorittsang.
«God Only Knows» har flere ganger kommet høyt opp på lister over tidenes beste sanger, og blant annet musikkmagasinet Mojo plasserte den på 13.-plass på sin liste. Rolling Stone ga den en 25.-plass på sin liste over «tidenes 500 beste sanger», og Pitchfork Media kåret den til 1960-tallets beste sang. Den er også innvalgt i Rock and Roll Hall of Fame's liste over 500 sanger som formet rock and roll.
Khajpudyrbukta
Bukta består av to deler. Den bredere ytre delen av bukta er rundt 80 km lang og rundt 60 km bred ved munningen. Den indre delen av bukta er 33 km lang og omtrent like bred. Sundet mellom den indre og ytre delen av bukta er 15 km bredt. Farvatnet i bukta er svært grunt og middeldybden er bare 1-2 meter.
Ras al-Khaimah
Emiratets areal er 1.700 km². Emiratet omfatter også en stor enklave langs vestsiden av Hajarfjellene – som går sørover helt ned til Oman. Emiratet har ca. 250 000 innbyggere og er dermed landets nest minste emirat målt etter folkemengde. Det ble en del av De forente arabiske emirater 11. februar 1972.
Emiratet ble kjent i Norge etter en fjernsynsreportasje om det norske arkitektfirmaet Snøhettas engasjement der.
Emiratet har egen flyplass – Ras Al Khaimah internasjonale lufthavn. Den ligger i den gamle byen Al Jazirah Al Hamra, som er landets eldste regulære by og en av de få, bevarte tradisjonelle arabiske byene i De forente arabiske emirater. Den ble inntatt med militær makt av emiren av Ras al-Khaimah i 1970.
Ukraina i Junior Eurovision Song Contest
Ukraina debuterte i Junior Eurovision Song Contest i 2006 i București i Romania, med sangen «Khloptsjyk Rock 'n' roll», framført på ukrainsk av Nazar Sljusartsjuk. Bidragene blir valgt gjennom en nasjonal finale, arrangert av den ukrainske kringkasteren Natsionalna telekompanija Ukraïny (NTU).
I 2012 vant Ukraina Junior Eurovision Song Contest for første gang, med Anastasija Petryk og sangen «Nebo».
Ukraina har arrangert Junior Eurovision Song Contest to ganger, like mange som Nederland. Begge gangene ble konkurransen avholdt i Kiev. I 2009 ble Junior Eurovision Song Contest arrangert i Sportspalasset. I 2013 ble konkurransen avholdt i Ukraina-palasset.
New Forest
Skogområdet har gitt navn til distriktet New Forest. Bebyggelsen er spredt, og det utgjør det største området med uinnhegnet beitemark, hei og gammel skog i det sørøstlige England. Blant byer og landsbyer i eller rett ved skogen er Lyndhurst, Brockenhurst, Fordingbridge, Ringwood, Beaulieu og Lymington. Området grenser mot Bournemouth i vest og Southampton i øst.
Under en stor storm i 1703 gikk omkring 4000 eiketrær tapt i New Forest.
New Forest nasjonalpark
Konsultasjoner omkring muligheten for å erklære området som nasjonalpark ble startet i 1999. I februar 2002 leverte de et utkast til regjeringen. Etter å ha hørt innvendinger fra lokalbefolkningen ble det foretatt en offentlig høring fra oktober 2002 til mars 2003, som munnet ut i konkrete forslag.
28. juni 2004 erklærte ministeren for landlige saker, Alun Michael, at regjeringen ønsker å opprette en nasjonalpark. Han presenterte samtidig reviderte grenser for parken. Den er tenkt å omfatte 571 km², og ha en befolkning på ca. 38 000. Dette betyr at de fleste av de drøyt 170 000 som bor i distriktet New Forest vil bo utenfor nasjonalparken, selv om det meste av distriktets areal omfattes av den. Det er også meningen å ta med en del av distriktet Test Valley omkring landsbyen Canada, og deler av distriktet Salisbury i Wiltshire.
New-Forest-Nationalpark
Inge
Inge er et fornavn som brukes både som kvinnenavn og mannsnavn. Begge formene har norrøn/germansk opprinnelse og betyr «stamfar, stammor». Navnet er på europeisk basis mest utbredt som kvinnenavn, og er svært mye brukt i Danmark. I Norge brukes Inge som mannsnavn.
Etymologi
Inge har, både som kvinnenavn og mannsnavn, opprinnelse i det norrøne ing og det germanske ingwaz, som betyr «stamfar, stammor».
Mads Berg
Mads Hansen Berg (født 16. februar 1865 i Idd, død 3. juli 1955 i Oslo) var en norsk skolemann og sangpedagog.
Foreldrene til Mads var skolelærer og kirkesanger Andreas Hansen Berg og kona Inger Madsdatter. De bodde på gården Berg i Enningdalen i Idd i Østfold.
Mads Berg var overlærer på Tåsen skole fra 1921 til 1925 og ved Ullevål skole, som den gangen lå i Aker, fra 1925-35. Han gav ut skolebøker, mest kjent er Skulesongbok eller Skolens sangbok, som ble trykt i over en million eksemplar fra første opplag i 1914 til 25. utgåve 12. opplag kom i 1995. Sammen med Rasmus Stauri gav han også ut Sangbok for norsk ungdom (første utgave 1923), som var beregnet på den høyere skolen og folkehøgskolen.
Mads Berg har også komponert sanger, blant annet melodiene til Margrethe Munthes sang «Jeg snører min sekk» og Elias Blix' «Ein småfugl sat». Dessuten har han oversatt sanger fra andre språk, for eksempel «Flygevise» (Om jeg hadde aeroplan) og «Lykkens land» (Ved en vei, på en stein). Den siste har han også komponert melodien til.
Inge
Utbredelse
Inge er på europeisk basis i dag mest brukt som kvinnenavn. I Sverige og Norge er Inge mest brukt som mannsnavn.
Nissum Fjord
Nissum Fjord ligger i Vestjylland vest for Vemb og avgrenses fra Nordsjøen av en 13 km lang landtunge, Bøvling Klit, med utløp gjennom en sluse ved fiskerihavnen Thorsminde. Fjorden har et vannareal på 70 km² eller 7.000 ha, men vanndybden er for det meste på om lag 1 meter, og 2-3 meter i de dypeste områdene (i Felsted Kog og fjordens sentrale deler). I den nordlige delen av fjorden, Bøvling Fjord, er vannet så lavt, at den ved sterk vind av og til tørrlegges helt. Elvene Ramme Å, Flynder Å, Fåre Mølleå, Damhus Å og Storå har sitt utløp i fjorden. Fjordens vannstand og saltinnhold har siden 1870-årene blitt regulert med et sluseanlegg. Hele Nissum Fjord samt enkelte omkringliggende arealer er regulert som viltreservat og har status som Ramsarområde. Her ligger også naturparken Naturpark Nissum Fjord. Fjorden, sivskogene og engene omkring har et rikt og variert fugleliv.
Inge
Utbredelse
Inge har svensk navnedag 11. februar, finsk navnedag 20. juni, estisk navnedag 5. oktober og norsk navnedag 17. desember. Navnedagene er ikke knyttet til kjønn.
Nissum Fjord
Fjandø
I den sydvestlige delen av Nissum Fjord utenfor halvøyen Nørre Fjand ligger en liten ubebodd øy, Fjandø, på 40 ha. Øyens hedevegetasjon holdes nede av en saueflokk om sommeren, noe som gir gode betingelser for fuglelivet. Fra 1. april til 31. august er det totalt ferdselsforbud på øyen samt i en radius på 100 meter rundt øyen.
Inge
Kvinnenavnet Inge
Inge er kjent brukt i Norge som kvinnenavn fra 1676. Formen Inga var et vanlig kvinnenavn i Norden i vikingtiden.
Nissum Fjord
Felsted Kog
Felsted Kog er et polderlandskap som er et resultat av et avvanningsprojekt i siste halvdel av 1800-tallet. Polderen fik i sin tid sitt navn da man forsøkte å avvanve hele fjorden; kog (polder på norsk) betyr innvunnet landareal. Det lykkes imidlertid kun ved Felsted, hvor man oppførte et 13 km langt dike og tørrla ca. 1400 ha, men det viste seg raskt at jordbunnen ikke var egnet til landbruk, og da det ofte oppstod brudd på dikene under kraftige stormer, ga man opp prosjektet i 1885.
Inge
Kvinnenavnet Inge
I Norge har kvinnenavnet Inge tradisjonelt vært mest brukt på Østlandet og Nordvestlandet.
Som kvinnenavn er Inge i dag mest utbredt i Danmark og Tyskland.
Mannsnavnet Inge
Inge er kjent brukt i Norge som mannsnavn fra vikingtiden i formen Ingi. Formen Inge er kjent brukt i Norge som mannsnavn fra 1691. I Norge har mannsnavnet Inge tradisjonelt vært mest brukt på Vestlandet og i Nord-Norge. Både i Norge og Sverige var mannsnavnet Inge mest brukt på 1940- og 1950-tallet.
Som mannsnavn er Inge i dag mest brukt i Sverige. Mannsnavnet Ingi er mye brukt på Færøyene og Ingo er mye brukt i Tyskland.
Kjente personer med navnet
Personene i listene er ordnet kronologisk etter fødselsår.
Håv
En håv (fra norrønt háfr, beslektet med «å heve») er et redskap for å fange fisk, krabber og andre vannlevende dyr fra vann, eller insekter, fugler eller andre flyvende dyr fra luften. Den består av et håndtak med en krans som holder et lite fangstgarn. Maskestørrelse, diameter, vekt og lengde på skaftet varierer etter hva håven skal brukes til.
Til fiske kombineres håven ofte, men ikke alltid, med fiskestang.
Filmåret 1949
Filmåret 1949 er en oversikt over lanserte filmer, fødte og avdøde filmpersonligheter i 1949.
Fødsler
fra TV-serien Miami Vice || align=center| - ||align=center| - || || skuespiller || align=center| - ||align=center| - ||
Dødsfall
|| skuespiller || align=center|54 ||align=center| 1895 ||
Anthemius
Procopius Anthemius (født ca. 420, død 11. juli 472) var en østromersk general og senere vestromersk keiser fra 467 til sin død i 472.
Karriere i øst
Anthemius var av god familie og hans far og farfar hadde begge viktige stillinger i Østromerriket. I 453 ble Anthemius utnevnt til comes med ansvar for å utbedre forsvaret av Østromerrikets grense ved Donau. Disse områdene hadde de siste årene lidd svært under hunnernes herjinger. Omtrent samme år ble han gift med Aelia Marcia Euphemia, datter til Østromerrikets keiser, Markian. Paret fikk etter hvert fire sønner og ei datter. Anthemius vendte tilbake til Konstantinopel i 454 hvor han ble utnevnt til magister militum og patrisier. I 455 var han konsul sammen med den vestromerske keiseren Valentinian III. Mye tyder derfor på at Markian så på Anthemius som en mulig etterfølger. Men da Markian døde i 457 ble isteden Leo I ny keiser. Denne var støttet av generalen Aspar som da var rikets mektigste mann. Anthemius fortsatte sin militære karriere på Balkan. Ca 460 beseiret han den ostrogotiske kong Valamer i Illyricum og noen år senere, i 466 eller 467, en gruppe hunere under kong Hormidak i Dacia.
Tronsbestigelse
I vest hadde vandalene ledet av deres dyktige konge Geiserik satt seg fast i Nord-Afrika på 430-tallet og siden drevet en utstrakt piratvirksomhet langs Italias kyst og erobret Sicilia og Sardinia. Etter hvert nådde de vandalske sjørøverne Hellas. I 467 hadde vandalene blitt et direkte problem også for Østromerriket. En krig mot vandalene ville være upraktisk uten Vestromerrikets støtte, men her hadde keisertronen stått tom etter Libius Severus’ død i 465. Leo sendte derfor Anthemius vestover ledsaget av Marcellinus, magister militum i Dalmatia. Anthemius ble utropt til keiser like utenfor Roma 12. april 467. Leo var dermed kvitt en potensiell rival, men i vest var ikke alle like begeistret over få en keiser utpekt av Konstantinopel. Det var også helt nødvendig for Anthemius å sikre seg støtten til den mektige magister militum og patrisier Ricimer som allerede hadde avsatt og innsatt flere keisere. Mot slutten av 467 ble derfor Ricimer gift med Anthemius’ eneste datter, Alypia.
Krig mot vandalene
Den planlagte krigen mot vandalene begynte i 468 med betydelig innsats både fra vest og øst. En flåte på omkring 1100 skip ble samlet sammen ledet av keiser Leos svoger, general Basiliskos. En styrke under Macellinus gjenerobret Sardinia og Sicilia, mens en annen hær fordrev vandalene fra Tripolitania.
Basiliskos' armada seilte ut fra Sicilia, sannsynligvis i juni, og ankret opp et sted langs Tunisias kyst, ca. 60 km fra vandalenes hovedstad Karthago. Før hæren kunne landsettes ble imidlertid flåten angrepet av den vandalske flåten med blant annet brannskip. Den romerske flåten ble knust, og med den også hæren som var om bord. Ekspedisjonen hadde kostet enorme summer, og verken i øst eller vest fantes det ressurser for å stable på beina en ny.
Krig mot visigoterne
I tillegg til de militære kostnadene var også den mislykte krigen et gigantisk prestisjenederlag. Visigoternes konge, Eurik, innså at Vestromerriket var maktesløs til å forsvare de provinsene det gjorde krav på. Mens visigoterne før hadde styrt Akvitania og anerkjent Romas overhøyhet, forsøkte Eurik maktvakuumet som var oppstått til å erobre så mange provinser som mulig og innlemme dem i et fullstendig uavhengig visigotisk kongedømme. I 469 marsjerte visigoterne nordover og beseiret bretonerne, som var alliert med Anthemius. Eurik kunne dermed legge under seg alt land sør for elva Loire. I 471 sendte Anthemius en hær vestover ledet av sin sønn Anthemiolus for å stoppe visigoterne. De to hærene møttes ved elva Rhônes bredder. Visigoterne seiret og Anthemiolus falt. Dermed var nesten hele Gallia tapt.